ΓΡΑΠΤΗ ΕΡΩΤΗΣΗ E-2100/01

υποβολή: Erik Meijer (GUE/NGL) προς την Επιτροπή

(13 Ιουλίου 2001)

Θέμα: Προστασία της βιοποικιλότητας αποτρέποντας και περιορίζοντας τις αλλαγές του κλίματος

1. Είναι ενήμερη η Επιτροπή σχετικά με το άρθρο στο περιοδικό Nature, τεύχος 411, σελ. 296-298, της 17ης Μαΐου 2001, που αναφέρεται σε προβλήματα που προκαλούν οι αλλαγές του κλίματος στους μαυρομυγοχάφτες (Ficedula hypoleuca); Το πρόβλημα είναι ότι τα πτηνά αυτά έχουν προσαρμοστεί σε θερμότερες ανοίξεις στις Κάτω Χώρες, όπου αναπαράγονται μετά τη μετανάστευσή τους από αφρικανικές περιοχές με χειμερινές πλέον συνθήκες, κλωσώντας τα αυγά τους κατά μέσο όρο 10 μέρες νωρίτερα στα μέσα Μαΐου, επιτρέποντας στους νεοσσούς τους να καταναλώσουν νωρίτερα άφθονα έντομα. Ωστόσο, δεν έχουν προσαρμόσει αντιστοίχως το χρόνο της επιστροφής τους από την Αφρική. Ενώ συνήθιζαν να φθάνουν τρεις εβδομάδες πριν από την έναρξη της ωοτοκίας, διαθέτοντας έτσι επαρκή χρόνο να ξεκουραστούν από το μακρύ ταξίδι, τώρα η ωοτοκία αρχίζει αμέσως μετά την άφιξή τους. Τούτο συντελεί στη μείωση του αριθμού των νεοσσών που μπορούν να αναθρέψουν τα πτηνά αυτά και ενδέχεται να προκαλέσει το θάνατο των εξαντλημένων πτηνών. Οι επιστήμονες πιστεύουν ότι οι αλλαγές του κλίματος, προκαλούν, κατά τα φαινόμενα, την πρόσφατη μείωση των πληθυσμών πολλών μεταναστευτικών ειδών, και ότι τούτο συνιστά πιθανό πρόβλημα ευρύτερης κλίμακας, με συνέπεια την καταστροφή φυσικών βιοκοινοτήτων, δεδομένου ότι έχει διαταραχθεί η σχέση μεταξύ θηρευτών, θηραμάτων και του ευρύτερου περιβάλλοντος·

2. Δεν πιστεύει η Επιτροπή ότι οι ανησυχίες αυτές δικαιολογούνται, και αν τούτο συμβαίνει, τι μέτρα προτίθεται να λάβει ή να προτείνει για την προστασία της βιοποικιλότητας στην επικράτεια της Ευρωπαϊκής Ένωσης από απειλές που σχετίζονται με τις αλλαγές του κλίματος·

Απάντηση της κας Wallstrm εξ ονόματος της Επιτροπής

(17 Οκτωβρίου 2001)

Η Επιτροπή γνωρίζει τις πυκνούμενες ενδείξεις για τις επιπτώσεις της κλιματικής αλλαγής στη βιοποικιλότητα, καθώς και για τις μακροπρόθεσμες συνέπειες που αυτή μπορεί να έχει. Η έκθεση στη Nature, τόμος 411, σελ.296-298, της 17ης Μαϊου 2001 παρέχει πολύτιμες συμπληρωματικές πληροφορίες επί του θέματος.

Πρόσφατες μελέτες δείχνουν ότι είναι δυνατόν να προσδιοριστούν οι επιπτώσεις του μεταβαλλόμενου κλίματος στα οικοσυστήματα. Αυτόποδηλώνει ότι η πλανητική μεταβολή συνιστάπαρκτή απειλή για τη διατήρηση και τη βιοποικιλότητα και ότι η απειλή αυτή θα γίνει στο μέλλον ακόμα πιο σοβαρή. Σημαντικές επιπτώσεις αναμένονται στην κατανομή των διαφόρων ειδών καθώς και στα ενδιαιτήματα, γεγονός που θα προκαλέσει σημαντικές διαταραχές στην κατανομή, τη σύνθεση και τις δυναμικές πολλών οικοσυστημάτων. Η κλιματική αλλαγή αποτελεί ήδη μία από τις αιτίες λεύκανσης των κοραλλιών ανά τον κόσμο, με σοβαρές και άμεσες συνέπειες στην βιοποικιλότητα τόσο των ίδιων των κοραλλιογενώνφάλων όσο και σε ορισμένα ψάρια ανοιχτής θάλασσας, των οποίων οι πληθυσμοί, για κάποιες περιόδους του κύκλου ζωής τους, εξαρτώνται από τουςφάλους. Αυτός είναι επομένως ένας από τους κύριους λόγους για τους οποίους θα πρέπει να αντιμετωπισθεί το θέμα της κλιματικής αλλαγής.

Η πολιτική μας σχετικά με την κλιματική αλλαγή και την βιοποικιλότητα βασίζεται στα εξής στοιχεία:

- θέσπιση μέτρων σύμφωνα με το Πρωτόκολλο του Κυότο ώστε να μειωθούν τα αέρια του θερμοκηπίου και έτσι να περιοριστεί κατά το δυνατόν η κλιματική αλλαγή.

- μέριμνα ώστε οι πρωτοβουλίες άμβλυνσης του προβλήματος, οι οποίες ελήφθησανπό το φως του Πρωτοκόλλου του Κυότο, ειδικότερα δε αυτές σχετικά με την αποψίλωση των δασών, τη δάσωση και την αναδάσωση, να συντελούν στη διατήρηση και την αειφόρο χρήση της βιοποικιλότητας.

- ενσωμάτωση των σχετικών με τη βιοποικιλότητα παραμέτρων στον καθορισμό και την εφαρμογή μέτρων προσαρμογής, τα οποία αναφέρθηκαν στο Πρωτόκολλο του Κυότο, και τέλος

- προώθηση της εφαρμογής της απόφασης IV/15 της Συνδιάσκεψης των Μερών στη Συνθήκη για τη Βιολογική Ποικιλότητα(1), η οποία ζητά στενότερη συνεργασία με την Συνθήκη Πλαίσιο για τις κλιματικές αλλαγές(2).

(1) http://www.biodiv.org/convention/partners-background.asp?lg=0.

(2) http://www.unfccc.de/.